Charakteristika študijného odboru výživa, ochrana zdravia 
a hodnotenie potravín
 

· štúdium je 4-ročné, ukončené maturitnou skúškou,  

Absolventi/absolventky tohto odboru:

· sú kvalifikovaní/é odborníci/odborníčky schopní/é aplikovať získané vedomosti pri príprave, priebehu a kontrole výroby potravín, riadiť technologický proces, kontrolovať podmienky pre výrobu bezpečných potravín, 
· sú schopní/é určiť chyby výrobkov, analyzovať ich príčiny, vyvodzovať závery, zabezpečiť odstránenie chýb,
· dokážu triediť výrobky podľa kvality, posúdiť neškodnosť potravín, 
· dokážu vytvoriť a kontrolovať výživové a hygienické programy pre stravovacie a iné zariadenia,
· vedia vypracovať cenovú kalkuláciu výrobku,
· dokážu aplikovať zásady bezpečnosti a ochrany zdravia pri práci a hygieny práce, ekologické aspekty jednotlivých výrob podľa zamerania, dodržiavať HACCP, 
· dokážu využívať IKT pri svojej práci, využívať dostupné softvérové vybavenie pri riešení praktických úloh,
· vedia citlivo a taktne komunikovať s ľuďmi, kultivovane vystupovať a správať sa, 
· vedia aktívne komunikovať v materinskom a 2 cudzích jazykoch.

Organizácia, miesto vyučovania 

Štúdium je organizované striedaním teoretického a praktického vyučovania. Teoretické vyučovanie sa realizuje v budove školy na Jabloňovej 1352 vo Zvolene. Praktické vyučovanie sa realizuje formou praktickej prípravy v odborných laboratóriách, v zmluvne dohodnutých podnikoch štátnej, verejnej správy a v súkromnom sektore.

Ukončovanie štúdia 

Štvorročné štúdium je ukončené maturitnou skúškou. 
Dokladom o vykonaní maturitnej skúšky je maturitné vysvedčenie, dodatok k vysvedčeniu o maturitnej skúške.

Ďalšie štúdium 

Úspešní absolventi/absolventky majú možnosť ďalšieho štúdia formou pomaturitného alebo vysokoškolského štúdia. 

Viac informácií 

Viac informácií nájdete v časti Dokumenty - ŠkVP, pre študijný odbor výživa, ochrana zdravia a hodnotenie potravín. 


Na konkrétne otázky Vám radi odpovieme na adrese: skola@soshotel.sk



